text: Bodil på retur
  05 december 2013 kl. 21.06
  Stormen Bodil har toppet, og politiet vil i løbet af natten ophæve advarslen om at færdes udenfor.
  Det værste er overstået, med hensyn til stormen der har besøgt landet i dag, den 5. december. Der vil stadig være vindstød af stormstyrke i løbet af aftenen, og nogle steder ved kysterne vil der være vindstød af storm- og orkanstyrke, 30-35 m/s. Det skriver DMI.
  I nat aftager vinden, og i morgen tidlig vil vindstødene ?kun? være kuling til hård kuling, 15-20 m/s, men stadig hårde vindstød ved kysterne, 23-28 m/s.
  Vinden aftager yderligere i løbet af fredagen.
  Syd- og Sønderjyllands Politi oplyser yderligere, at de regner med at ophæve deres råd om ikke at bevæge sig udendørs klokken 03.00.
  Der er dog stadig så meget blæst, at man skal være opmærksom.
  
  Fra Twitter
  Vi regner så småt med at kunne ophæve vores råd om, at man ikke kører ud/opholder sig ude omkring kl. 03.00 i nat #stormdk #kriseinfodk
  
  